Гэта праўда, што Маці Божая Фацімская заклікае таксама да малітвы і пакуты, але трэба звярнуць увагу на тое, што ў Фаціме пакута адкрываецца як адказ чалавека на Божую любоў. Фацімскае пасланне – гэта пасланне ласкі і міласэрнасці, надзеі і супакою. Ласка і Міласэрнасць з’яўляюцца падсумаваннем усяго Фацімскага паслання. Бог ахвяруе нам сваю Міласэрнасць як сілу для перамогі над злом і як надзею на збаўленне. Заклік да навяртання і пакуты ёсць пакліканнем да супрацоўніцтва ў намерах Божай Міласэрнасці.